
ΔΕΛΤΙΟ ΤΥΠΟΥ

Η Διεύθυνση Πρωτοβάθμιας Εκπαίδευσης (ΔΙ.Π.Ε.) Άρτας ήταν συντονίστρια για τη διετία 2022-2024, σε Ευρωπαϊκό Προγράμματος ERASMUS+ KA220, με κωδικό 2021-1-EL01-KA220-SCH-000027823, και τίτλο: «STEAM & Digital Skills: Searching for the new Leonardos», συνδέοντας τις Επιστήμες, τα Μαθηματικά και την Τέχνη με σύγχρονες Τεχνολογικές εφαρμογές ενισχύοντας τη σχολική επίδοση των μαθητών και αναπτύσσοντας δεξιότητες υψηλού επιπέδου σε όλους τους εμπλεκόμενους. Στο πρόγραμμα αυτό συμμετείχαν οι χώρες, ήτοι: α) Ιταλία (CEIPES) –, β)  Λιθουανία (Siauliai CTC), γ) Ρουμανία (Inspectoratul Iasi), δ) Τουρκία (Osmaniye Directorate) και δ) Τρίκαλα (Α.Κ.Ε.Θ.).
Αντικείμενο του έργου ήταν η δημιουργία μιας ηλεκτρονικής πλατφόρμας εκπαίδευσης, ενημέρωσης και τηλεκατάρτισης για εκπαιδευτές/εκπαιδευτικούς, στο «πλαίσιο μεθοδολογίας STEAM», καθώς και η δημιουργία ενενήντα (90) διδακτικών σεναρίων, τα οποία είναι διαθέσιμα στις γλώσσες των εταίρων και στα Ελληνικά.

Στο πλαίσιο αυτό η ΔΙ.Π.Ε. Άρτας και το Αναπτυξιακό Κέντρο Θεσσαλίας (Α.Κ.Ε.Θ.),  ανακοίνωσαν στις 11 Νοεμβρίου 2024 την έναρξη ασύγχρονης εξ αποστάσεως επιμόρφωσης εκατό (100) εκπαιδευτικών, από Διευθύνσεις Πρωτοβάθμιας Εκπαίδευσης (Δ.Π.Ε.) της χώρας.

Η επιμόρφωση, διάρκειας έντεκα (11) εβδομάδων, έγινε με επιτυχία μέσω της Εκπαιδευτικής Πλατφόρμας του έργου, ενισχύοντας τις δεξιότητες των συμμετεχόντων σ θέματα Επιστημών, Τεχνολογίας, Μηχανικής, Τέχνης και Μαθηματικών.
Η επιμόρφωση ολοκληρώθηκε με επιτυχία στις 2 Φεβρουαρίου 2025 και οι επιμορφούμενοι θα λάβουν βεβαίωση συμμετοχής.



Η Διευθύντρια ΔΙ.Π.Ε. Άρτας

